**Introduksjon**

I denne delen presenteres en rekke spørsmål som har til hensikt å innhente verdifull innsikt og ekspertvurderinger fra profesjonelle innen sivil og forsvarssektor. Spørsmålene er utformet for å utforske hvordan ulike organisasjoner benytter og opplever teknologier relatert til virtuelle maskiner og konteinermiljøer, med et særlig fokus på ytelse, sikkerhet, og ressursforvaltning.

Formålet med å samle inn disse ekspertvurderingene er å styrke grunnlaget for analysene presentert i bacheloroppgaven. Deres tilbakemeldinger vil være essensielle for å sikre at oppgavens konklusjoner er robuste og reflekterer realitetene i feltet. Vi oppfordrer dere til å svare på de spørsmålene dere føler dere kan bidra med mest innsikt i, og som dere er komfortable med å diskutere.

Når det kommer til resultater av sikkerhetsmekanismer sin påvirkning på ytelsen i Kubernetes, har vi ikke rukket å ferdigstille resultatene eller fått gjort en analytisk diskusjon rundt disse før vi nå drar på øvelse. Vi har derimot klart å produsere grafer over ytelsestapet i CPU ved innføring av ulike sikkerhetsmekanismer (ref. figur 25-30) som vi har lagt ved i rapporten.

Takk for at dere tar dere tid til å bidra til denne viktige delen av oppgaven vår.

**Spørsmål**

**Generelt**

1. Hvordan benytter deres organisasjon virtuelle maskiner eller konteinermiljøer i dag?
2. Hvilke fordeler og ulemper ser dere med deres nåværende bruk av konteinermiljøer?

**Ytelse**

1. Hvordan vurderer dere ytelsen til konteinermiljøer som Kubernetes sammenlignet med virtuelle maskiner? (ref. figur 8-15)
   1. Hvilke andre faktorer spiller inn når dere velger å bruke konteinermiljøer fremfor virtuelle maskiner?
2. Hvordan vurderer dere konsekvenser av ytelsestapet ved innføring av ulike sikkerhetsmekanismer? (ref. figur 25-30)
3. Hvordan ser dere på fremtidig bruk av ressurser i skyløsninger? (ref. kapittel 7.2.4)
   1. Gjennomfører deres organisasjon noen form for optimalisering for å spare ressurser i skyløsninger, gitt ressursbruk direkte påvirker økonomiske utgifter?

**Sikkerhet**

1. I forhold til de sårbarhetene vi har vist, ser dere på disse som en risiko for deres virksomhet? (ref. kapittel 6.2)
   1. Hvordan går dere frem for å håndtere denne typen sårbarheter og sårbarheter generelt?
2. Hvordan vurderer dere sikkerheten til konteinermiljøer sammenlignet med virtuelle maskiner?
   1. Anser dere Kubernetes for å være en "moden" plattform? (ref. figur 31 & 32)
   2. Krever det mer kompetanse for å kunne opprettholde en sikker bruk av et konteinermiljø i forhold til virtuelle maskiner?
3. Hvilke sikkerhetsaspekter vurderer dere ved valg av skytjenester? Er det annerledes ved bruk av IaaS, PaaS og SaaS?
   1. På hvilke måter sikrer dere deres digitale infrastruktur? Bruker dere kryptering, nettverkssegmentering, eller andre metoder? Hva slags vurderinger ligger ved bruk av slike mekanismer?
   2. Håndterer dere drift og vedlikehold av tjenester og tilhørende sikkerhet internt, eller blir dette overlatt til eksterne leverandører som AWS?
   3. Hvilke overveielser ligger bak beslutningen om å drifte selv versus å overlate drift til eksterne eller motsatt?
4. Hvilke sikkerhetsrisikoer utgjør nye sårbarheter for deres organisasjon?
   1. Krever håndtering av sårbarheter betydelige ressurser hos dere?